JohanHeinsen/ENO huggingface dataset:
Viborger Samler, 1837-07-25
Frankrig. Atter spøger en Helvedesmaskine i Parisernes Hoveder. Le Droit fortæller nemlig Følgende: "Man forsikkrer, at Regjeringen er bleven underrettet om, at en ung af sin republicanske Tænkemaade bekjendt Haandværker, har i den Provinds, hvor han for Øieblikket opholder sig, rost sig af, at han i Paris har efterladt en ny Helvedesmaskine i Form af en Haubits, hvilken han, som han sagde, vilde kaste i Kongens Vogn, og som upaatvivleligen vilde dræbe ham, naar den sprang. Ved Efterretningen herom anstilledes der i Paris Huusundersøgelse hos den som Opbevarerinde af dette nye Ødelæggelsesværktøi betegnede Person, og denne Maskine blev virkeligen funden i hendes Besiddelse i Form af en liden Bombe. Denne Person blev strax hæftet og tilligemed de under Beslag lagte Gjenstande stillet til Rettens Disposition.
Viborger Samler, 1837-07-25
Norge. Om Eftermiddagen paa Hs. Kgl. Høihed Kronprindsens Fødselsdag foretog Artilleriet Skiveskydning fra Bergens Fæstning, ved hvilken Leilighed det ulykkelige Tilfælde indtraf at en Kanon sprang, hvorved en Person dræbtes paa Stedet og flere blesseredes; af disse var Ensaa stærkt saaret, at han døde Dagen efter.
Viborger Samler, 1837-07-25
Blandet. I Palermo paa Sicilien har den frygteligt om sig gribende Cholera bevæget Folket til, at fratage Vicekongen dennes Papirer med den Erklæring, at det vilde bestyre Alt selv og, medens Sygdommen varede, ikke tillade nogen Pengeforsendelse til Neapel. – "Vort Hof - hedder det fra Turin - griber nu Repressalier mod Spanien, og vil ikke længere taale de Fornærmelser, for hvilke det sardiniske Flag er udsat i de spanske Havne. Man har derfor befalet at spærre de sardiniske Havne for spanske Skibe, og det turinske Hof har nu fuldkommen afbrudt alle andre Slags Forbindelser, i hvilke Spanien og Sardinien endnu stode med hinanden. - Kong Otto af Grækenland har nylig erklæret i sit Statsraad, at han nu haabede at see sig istand til at afskedige de tydske Krigsfolk, da han i sine Grækeres Troskab havde Garantie nok for Fædrelandets Fremtid. Naturligviis har det hele Land med den høieste Jubel modtaget Udsigten til de forhadte Tydskeres Bortfjernelse.
Viborger Samler, 1837-07-25
Den 3die Juli aabnedes den nye Jernbane mellem Liverpool og Birningham. Den Vognrække, som befoer Banen førstegang, tilbagelagde Veien, 97 engelske Mile, i halvfjerde Time, altsaa over 27 Miil i Timen. Stundom var Hurtigheden, saa stor, at man gjerne kunde have tilbagelagt 36 til 40 Miil i Timen.
Viborger Samler, 1837-07-25
"Den østersøiske Handel - hedder det fra Danzig - har i Aar erholdt et sjeldent Fremstød, ved Kornspeculationerne, især til de engelske Havne. J Danzig, Königsberg og Memel veed man ikke mere, hvor man skal gjøre af de uhyre Korn masser, da alle Pakhuse ere fyldte; man har derfor seet sig nødsaget til at opføre Baraquer.
Viborger Samler, 1837-07-25
Jngen Handelsgreen medfører for Tiden større Pengetab end Raps. Mange preussiske, men endnu flere store russiske Huse, der ligge med betydelige Rapsforraad, lide derved uhyre Tab.
Viborger Samler, 1837-07-25
J de sidste Par Aar er der bleven dyrket 16 Gange saamegen Raps som før, saa at selv den middelmaadigste Host endnu altid vil kunne levere det fulde Forbrugs-Qvantum, hvorimod en god Høst i Aar endnu betydeligt vil nedtrykke Priserne."
Viborger Samler, 1837-07-25
Jndenlandske Efterretninger. J Overeensstemmelse med en af Provindsialstændernes Forsamling for Nørre-Jylland til Hs. Maist. Kongen indgiven Petition, hvori, blandt Andet, er andraget paa, at der aarligen maa afholdes 2de Uldmarkeder, næmlig et om Sommeren og et om Efteraaret i Holstebro, Viborg, Aalborg, Randers, Aarhuus og Horsens Kjøbstæder, har Hs. Majestæt ved allerhøieste Resolution af 20de f. M. tilladt, at der indtil videre i Randers aarligen maa afholdes tvende Uldmarkeder, saaledes at Foraars-Uldmarkedet falder sammen med det Qvægmarked sammesteds, der indfalder den 4de og 5te Juli, og Efteraars-Uldmarkedet med det Krammarked, der ligeledes afholdes ved Randers mellem den 11te og 18de October, hvorhos det er overladt til Cancelliet at fastsætte de nærmere Bestemmelser og træffe de fornødne Foranstaltninger til Uldmarkedernes bedstmulige Indretning og Fremme, om hvor lang Tid de burde vare, om og hvorledes Ulden skulde sorteres, magasineres m.v. Det kgl. Generaltoldkammer- og Commerce-Collegium har overdraget vedkommende Consulater i Preussen, Mecklenborg og Lübeck at meddele Oplysninger angaaende Uldmarkedernes Indretning sammesteds, for at det, ved Cancelliets Foranstaltning, kan undersøges, hvorvidt de Bestemmelser, der ere gjældende med Hensyn til Uldmarkedernes Afholdelse i Udlandet, maatte være anvendelige her, samt hvilke nærmere Foranstaltninger, der i denne Henseende maatte være at træffe.
Viborger Samler, 1837-07-25
Under 14de De er udkommen en allerhøieste Placat, hvorved Hs. Majestæt Kongen, i Overeensstemmelse med allerunderdanigst Andragende fra begge danske Stænderforsamlinger, befaler følgende Nedsættelse i de ved Forordningen af 9de Juli 1817, §. 2, fastsatte Optagelsespenge: "J Optagelsespenge – der, ligesom hidtil, blive de samme, hvad enten Optagerens Jorder ere besaaede eller ubesaaede, indhegnede eller uindhegnede – skal Optageren være berettiget til at fordre, for en Ko, en Stud, en Hest, et ringet Sviin, en Griis 64 s., for en So med dens Grise tilsammen, eller for et uringet Sviin, 1 Rbd., for en Tyr 2 Rbd., for et Faar, et Lam, en Bede en Geed et Kid, et Æsel 24 s.; for en Kalv eller et Fol, naar disse ei ere over Aar gamle, 16 s.; hvorimod, naar de ere ældre, Optagelsespenge for dem blive at erlægge som for den Klasse af fuldvoxne Creaturer, hvortil de blive at henregne, for en Gaas 8 s., og, forsaavidt de have Yngel med sig, det Halve for hver af Ungerne; for en And, en Hone, en Kalkun 4 s., Alt i Sv. og, saavidt de have Yngel med sig, det Halve for hver af Ungerne. Optageren er derhos berettiget til at tilbageholde de optagne Creaturer, eller, naar flere Saadanne ere optagne, saamange af dem, som behøves til at udbringe Optagelsespengene, Skadeserstatningen og de paaløbende Omkostninger, indtil det Hele er betalt. Jøvrigt har det, med Undtagelse af bemeldte § 2 i Forordningen af 9de Juli 1817, hvilken J. herved ophæves, indtil videre i Eet og Alt sit Forblivende ved de nu gjældende Anordninger, og saaledes navnlig i Henseende til Mulcter og Optagelsespenge for løsgaaende Hingster og Vædere ved Forordningerne af 8de Septbr. 1812 og 24de Septbr. 1813.
Viborger Samler, 1837-07-25
Nationalbankens Disconteringer have i den senere Tid været meget under Omtale, og været underkastet skarp Kritik. Nogle have meent, at Banken giver Enkelte for stor Credit, og Andre paastaae, at den er altfor forsigtig med at discontere Vexler. Hine anføre som Beviis, at Banken ved to af de sidste Falliter har tabt circa 43,000 Mk. Bco. og 15,000 Rbd. r. S.; disse paaberaabe sig, at Banken har refuseret Vexler paa ikke større Beløb end 600 Rbd. r. S., skjøndt det ene af Navnene paa Vexlen var aldeles suffisant for denne og en langt større Sum. Disse Dato, som ere almindelig bekjendte paa Børsen, bevise, at Bankdirecteurerne ere Mennesker og derfor let gaae fra een Yderlighed til en anden. Overdrevent er det at give to Begyndere en saa stor Credit som 65,000 Mk. Bco., især naar den ene endosserer den Andens Vexler og begge trække paa eet og samme Huus i Hamborg, som deringen Credit nyder. Overdrevent er det at refusere Vexler paa 600 Rbd. med eet godt Navn paa. (Kbhp.)
Viborger Samler, 1837-07-25
Den 21de Juli om Middagen ankom et amerikansk Linieskib til Kbhavn, bestemt til St. Petersborg. - Orlogsbriggen St. Thomas, Capitainlieutenant Graah, og Skibet Grant, Warning, ere den 4de Juli afseilede fra Madeira til Vestindien. (Handt.)
Viborger Samler, 1837-07-25
Følgende Tildragelse er ikke sandsynlig, men Meddeleren indestaaer for Sandheden deraf. En Forpagter leverer til et Handelshuus i en sjællandsk Kjøbstad elleve Tønder Hvede, for hvis rigtige Aflevering Overbringeren forlanger Beviis. Kjøbmanden giver, i ubegribelig Distraction, sin skriftlige Tilstaaelse for af bemeldte Forpagter at have modtaget elleve hundrede Tønder Hvede. Forpagteren benytter sig deraf, og sælger Beviset for en betydelig Sum. Bevisets Jhændehaver har taget sin Tilflugt til Domstolene. (Meddeelt til Aarhuus Avis.) Slagelse den 21de Juli. Natten imellem den 16de og 17de Juli, Klokken imellen 1 og 2, udbrød Jld i Bryggerhuset paa Kattrup, der tilhører Hr. Oberst Baron Adeler, hvilken Jld synes opkommen ved Uforsigtighed i Bryggerhuset. Jlden greb om sig med en saadan heftighed, at saavel bemeldte Bryggerhuus som Hestestalden blev omspændt af Luerne, og i næsten mindre enden Time brændte alle Gaardens Udhuse, og i disse 23 Stkr. Ungsvæg af en udmærket Race, henimod 2000 Gjæs, Folkesenge, Tærske-, Rense og Hakkelsemaskiner, samt Brygger-, Mejeri- og andre Redskaber, 6 Vogne m.m. Bygningerne, som afbrændte til Grunden, forinden endnu Nabo-Sprøiterne tilkom, vare i sidste Aar, især Kohuset, under nærværende Eier blevne meget forbedrede og derpaa anvendt betydelige Udgivter. J Hovedbygningens ene Fløi kom senere Jld, men som strax blev slukket, og af disse Bygningers Besætning og Avlsredskaber skal Jntet have været assureret, men derimod hele Jndboet og Meublementet i Hovedbygningen.
Viborger Samler, 1837-07-25
Odense, den 20de Juli. Sanct Knuds Marked er i Dag tilende: Byens egne Handlende klage ikke, men de Tilreisende have nok gjort mindre betydelige Affairer; heller ikke saae Man paa Torvet nogen synderlig glimrende Boutik og navnlig var der ingen af de fremmede Guld- og Sølv arbeidere ankommen, et Beviis for, at vore egne Kunstnere have gjort dem overflødige. Dynevaar og Lærred, havde en meget god Afsætning og betaltes dyrt. Den muntre Stemning hos de om Aftenerne hjemkjørende Bender vidnede om, at Man, foruden at handle paa Markedet, dog ogsaa havde faaet Tid til at tale sig en Taar. (Hemp. Av.)J "Neue Zeitung skrives fra Kiel under 17de dennes Næverettens Tider vende tilbage hos os.
Viborger Samler, 1837-07-25
J Forgaars blev en her hjemmehørende Foer mands Vogn pludselig her, i Byen, anholdt af nogle Toldbetiente. Da Hestene, skye ved det uformodentlige Overfald, ikke strax vilde standse, skød en af Toldbetjentene paa dem, og saarede den ene betydeligt. Vognen var tom. J dette særegne Tilfælde vil vore Dommeres Retfærdighed vide at forskaffe Foermanden Beskyttelse og Erstatning; men det Ondes Ophævelse overhovedet imødesee vi forgiæves."
Viborger Samler, 1837-07-25
Aalborg, den 22de Juli. Tyrolersangerne, hvis musicalske Præstationer baade i Hovedstaden, og overalt i Provindserne, hvor de have reist, have været omtalte med Berømmelse, befinde sig, siden igaar, her i vor Stad. De agte at lade sig høre første Gang paa det herværende dramatiske Selskabs Theater førstkommende Tirsdag den 25de Dennes. (Aalb. Av.) Randers den 22de Juli. Ved Stutteribesigtigelsen, som ofholdtes her i de første Dage af denne Uge, tildeeltes den første Hingst præmie, 100 Rbd. rede Sølv, Fuldblodshingsten, Brother to Margrave. (Præmien blev tilbagegivet til de af Stutteridirectionen udnævnte Commissairer, for at uddeles til fortrinlige Hopper, som her eller andersteds i Provindsen maatte have Fol efter Fuldblodshingste.) Gaardmand Niels Nielsen Vandborg af Aarslev, som ved Jldebranden sammesteds i Natten til 13de De blev saa forbrændt, at man med Grund frygtede for hans Liv, er siden ved Døden afgaaet. Den Ulykkelige maa have lidt frygteligt. Hans Hoved skal have været saa ophovnet, at det var ligesaa stort som en Skjæppe, men forresten var Underkroppen meest forbrændt. Besynderligt nok, at hans Linned derimod var ubeskadiget. Forklaring var han ikke istand til at afgive, og af Brandforhørerne er hidtil intet Videre oplyst, end at Jlden er opkommen i endeel uberedt Hør, som Dagen iforveien havde været ude i Solen, og om Aftenen var indlagt i et Aflukke tæt ved Porten. Maaskee neppe et halvt Qvarteer iforveien stode tvende Piger her og talede sammen, uden at opdage det Mindste til Jlden, og uden at deres Udsagn i saa Henseende kan være tvivlsomt. Da Alting var tørt, har Jlden naturligviis kunnet gribe om sig i frygtelig Hast. (Rd. Av.)
Viborger Samler, 1837-07-25
Ledigt Embede. Tømmerbye og Lild Sognekald i Aalborg Stift, 330 Rd.
Viborger Samler, 1837-07-25
Befordringer. Under Rentekammeret: Den 8de Juli 1837 er Landfoged paa Færøerne, C. Pløyen, udnævnt til Amtmand og Commandant sammesteds, assisterende Districtslæge i Kjøbenhavn, D. Vithusen, til Landchirurg paa bemeldte Øer.
Viborger Samler, 1837-07-25
(Børs-Coursen, af 21de Juli, er uforandret.)
Viborger Samler, 1837-07-25
AVERTISSEMENTS. Onsdagen den 26de Juli, opføres: Efterskriften, Lystspil i 1 Act af Holbein. – Derefter: Recensenten og Dyret, Vaudeville i 1 Act af J. L. Heiberg, NB. Næste Forestilling gives paa Fredag. – Sidste Forestilling paa Søndag. P. J. Titchen.
Viborger Samler, 1837-07-25
Lyst St. Croix Puddersukker 18 a 19 Rbmk. pr. Lpd.; ny franske Svedsker 13 Rbmk., ny Carol. Riis 14 Rbmk.; bedste Kongothee af ostindisk Pakning 7 Rbmk. Pdt., tilligemed alleslags ny Urtekramvare ere i disse Dage hjemkomne hos C. Sthr.
Viborger Samler, 1837-07-25
Onsdagen den 30te August næstkommende Kl. 10 Formiddag, bliver ifølge tagen Beslutning under Skiftet efter afg. Enkefrue Fabricius her i Byen, holdt Auction paa mit Contoir sammesteds, over en bemeldte Boe tilhørende, af Parcellisterne paa Herningholm Hovedgaards Mark, Laurs Pedersen Køll og Christen Pedersen Koll udstædt Panteobligation, gjeldende for 256 Rbd. Sølv. Ved samme Auction vil endvidere blive bortsolgt nogle uvisse Gjældsfordringer, bemeldte Boe tilhørende. Lysthavende indbydes. Skanderborg den 23de Juli 1837. Blichfeldt.
Viborger Samler, 1837-07-28
No. 91. 65 Aargang. alene privilegerede Kongelig allernaadigst Samler. Viborger Danmark og Hertugdømmene. Forsendes med Brevposten i 28 Juli 1837. Fredagen den Redigeret af E. Nerenst, trykt og forlagt af N. P. Dons.
Viborger Samler, 1837-07-28
Udenlandske Efterretninger. Spanien. Messager meddeler et Brev fra en Embedsmand i Aragonien, der blandt Andet indeholder de Efterretninger, at den madridske Regjering har sammenkaldt alt i Andalusien cantonnerende Rytteri til Hovedstadens Dækning, og tilføier, at der ved denne Sammendragning af Tropper vilde paa Sletterne ved Alcala samles henved 2000 Ryttere og 20,000 Mand Fodfolk foruden de i Curnaa cantonnerende Tropper. Denne Troppemasse bemærker samme Blad – vilde under en god Anførsel vel være tilstrækkelig til at faae Prætendentens Planer til at strande; men det er at befrygte, at disse Anføreres Jndsigter og Beslutninger ikke ville blive bedre end de christiniske Generalers i Navarra, Aragonien og Catalonien; disse havde ligeledes forholdsmæssig betydelige Kræfter at disponere over; Bjerg kjæder, talrige Floder, en stor og bred Strøm kom dem til Hjælp, og man kjender de Fordeele, de have draget af disse Angrebs- og Forsvarsmidler. Ved Efterretningens Ankomst til Madrid om Prætendentens Overgang over Ebro ere tre Officierer sendte med Posten til Nordarmeen, Centrumsarmeen og den aragoniske Armee, og en Deel af Madrids Garnison er beordret til Guadalajara. Den madridske Garcia forkynder under 6te d. M. 700 carlistiske Overløberes Ankomst til Leganes, i Nærheden af Madrid, samme Blad indeholder flere militaire Beretninger fra Baron de Meer, der paa en meget ufuldstændig Maade angive dennes Bevægelser efter Træfningen ved Guisona og tillige underrette Krigsministeren og Umuligheden af at underholde en regelmæssig Forbindelse med Hovedstaden; i en saadan Grad er denne Deel af Spanien et Bytte, for omstreifende Bander, der opfange Correspondencerne. - J Phare de Bayonne af 11te Juli læser man, at Carlisterne den 4de Juli have opfanget tvende Courerer i Nærheden af Pamplona og holdt Tilgangene til denne Stad besatte, hvorpaa de dog den næste Dag vendte tilbagetil deres forrige Stillinger. Gouverneuren i Pamplona, der kun havde en Garnison af 4 Batailloner og aldeles intet Rytteri, holdt det ikke for sin Pligt at lade Omegnen recognoscere; Befolkningen var sat i en saadan Skræk, at den afbrød enhver Forbindelse udenfor Staden. Og denne Frygt havde sine gode Grunde; thi Carlisterne skøde alle de Borgere, der reiste under de to Courerers Escorte, nogle Fruentimmer og Børn skjænkede de Livet; Soldaterne gjorde de til Krigsfanger. - Christinernes hele effective Styrke angives til 40,500 Mand. – Forbudet mod Udvandringer er ophævet; som Følge heraf tage disse igjen Overhaand; flere af de fornemste Grander gaae til Frankrig, og det hedder endog, at Jnfanten Don Francisco de Paula vil begive sig over Valencia til Jtalien. (Maaskee til det carlistiske Hovedqvarteer!) - Commandoen over de carlistiske Tropper skal være tilbudt Hertugen af Ragusa og efter dennes Afslag Marschal Bourmont.
Viborger Samler, 1837-07-28
Frankrig. Den 15de d. M. lukkedes endeligen begge Kamrene. J Pairernes Kammer, hvor omtrent 30 Medlemmer vare tilstede, oplæste Conseilspræsidenten den kongelige Ordonnance; i de Deputeredes Kammer, hvor 70 til 80 Medlemmer havde indfundet sig, forelæste Jndenrigsministeren, Hr. de Montalivet, den kongelige Proclamation ifølge hvilken Kammerets Session for 1837 skulde ophøre. Kl. 2 1/2 adskiltes de Deputerede under Raabet. Kongen leve; at Frankrig ikke bringer de Deputerede noget Vivat kan man begribe.
Viborger Samler, 1837-07-28
Neapel. Efterretningerne herfra gaae tilden 4de Juli. J de sidste tvende Dage vilde man have bemærket nogen Formindskelse i Sygdommen; dog kan man endnu gjerne antage 400 Dødsfald dagligt. Hvor letsindigt man behandler denne frygtelige Sygdom sees blandt Andet af, at Theatrene atter ere aabnede; en ny Opera af Donizelli, Belisario, drager midt i den almindelige Ulykke et talrigt Publicum til S. Carlo
Viborger Samler, 1837-07-28
Theatret. Flere meget talrige Familier ere i faa Dage aldeles uddøde og der gives Privathuse, fra hvilke der i faa Dage ere bortbaarne over 20 Offere. Endnu har Sygdommen ikke raset saaledes i nogen europæisk Stad, og det er umuligt at forudsee Følgerne af den tiltagende Hede og den ubesindige Sammenstimlen ved Forlystelser og Processioner.
Viborger Samler, 1837-07-28
Blandet. Bibliothekaren Jauffret har blandt Haandskrivterne i Marseilles Bibliothek opdaget en af Napoleon Bonaparte egenhændigt skreven Beretning om det ægyptiske Feldttog og sendt samme til det kongelige Bibliothek i Paris.
Viborger Samler, 1837-07-28
Dr. Bulard har, ifølge sin tidligere fattede berolske Beslutning, i Overværelse af de første Læger i Smyrna ladet sig det meest ondartede Pest stof paa tvende Maader indpode og er til hele Befolkningens Forbauselse endnu ilive. Man kan intet Begreb gjøre sig om den Deeltagelse, denne Handling har vakt i hele Staden. Alles Øine ere henvendte paa Pesthospitalet, og med Ængstelighed ventes nærmere Efterretning om den tilsyneladende Martyr.
Viborger Samler, 1837-07-28
Den paa Hardenberg siddende politiske Fange, Literatus Funck fra Franckfurt, er af Overappellationsretten i Lübeck dømt til treaarig Tugthuusstraf. Den tidligere af Facultetet i Göttingen afsagte Dom lod paa 5 Aar.
Viborger Samler, 1837-07-28
Efterretninger med Mellemposten. Spanien. Paa Børsen i Paris fortalte an, at en Telegraphdepesche havde bragt den Efterretning, at Valencia uden Sværdslag var gaaet over til Carlisterne; de udskibede engelske Artillerister havde efter Artilleriecommandantens Befaling i Fæstningen igjen indskibet sig. - Coureren fra Madrid, der skulde bringe Brevene af de d. M., er underveis myrdet af Carlisterne.
Viborger Samler, 1837-07-28
Fra Saragossa meldes under 11te, at Cabreras - Bue Bander samme Nat skulde forene sig. rens's Corps har atter viist Opsætsighed; en Oberst og flere Officierer ere dræbte og General Buerens har maattet søge sin Frelse i Flugten.
Viborger Samler, 1837-07-28
Neapel. J Palermo raser Cholera endnu heftigere end i selve Reapel; den 2den Juli skal den have bortrevet 4 a 500 Mennesker. Det bekræfter sig, at Palermitanerne have frataget Vicekongen, Fyrsten af Campofranco, alle Regjeringsanliggender og selv overtaget dem; iøvrigt hedder det meget naivt i Beretningen er Alt roligt i Staden. Den neapolitanske Regjering, agter at sende Garnisonerne i Palermo og Messina en Forstærkning; om man vil modtage en saadan, er et andet Spørgsmaal.
Viborger Samler, 1837-07-28
Nyheder med Dagsposten. Spanien. Jfølge den nyeste Telegraphdepesche er Don Carlos ikke rykket ind i Valencia, men er marscheret forbi Staden i Retningen af Murcia. Depeschen er dateret Bordeaux den 19de Juli og lyder saaledes: "Prætendenten synes at ville vende sig mod Kongeriget Murcia; han forlod Torres den 11te paa Veien til Liria og lod Valencia ligge paa venstre Side; Oraa stod samme Dag i Terica; Buerens (om hvis Flugt fra sine Tropper Efterretningen altsaa har været falsk) ankom til Teruel og gav sig strax igjen paa Veien for at forene sig med Oraa i Moya. Espartero skrev den 12te, at han marscherede forbi Dera og Cetina, for at støde til Buerens. Langsteros og Andres Bander, der opholdt sig i Nærheden, af Valencia, have trukket sig tilbage over Belchite; Veien var fri, og de udeblevne Courerer fra Madrid ere ankomne. Nyhederne fra Hovedstaden gaae til . . (afbrudt af Natten.).
Viborger Samler, 1837-07-28
Frygten tager Overhaand i Madrid, et Opraab til at mobilisere Nationalgarden havde kun slet Virkning. J en Privatforsamling hos den Deputerede Ferres, hvor 50 Cortesmedlemmee vare tilstede, reiste sig et stort Skrig mod Ministeriet; dog blev man tilsidst enig om, at Hr. Mendizabal var et nødvendigt Onde. Kunden stakkels Pita Pizarro havde alle Stemmer imod sig.
Viborger Samler, 1837-07-28
Frankrig. Hr. Mole har omsider offentliggjort Tractaten med Abdel Kader; da Kamrene nu ere lukkede, saa er den eneste Mark, hvorpaa han kan angribes, Pressen. Denne er ogsaa - for saavidt den ei staaer i Regjeringens Sold – eenstemmigen draget til Feldts mod denne ydmygende Tractat, hvis Jndhold nærmere skal blive meddeelt. Kongen af Belgien er med Gemalinde og Søn reist tilbage til Brüssel.
Viborger Samler, 1837-07-28
Jndenlandske Efterretninger. Kjøbenhavns Fattigvæsens Gjæld – siger den Frisindede – skal, ifølge den nedsatte Kommissions Beretning, beløbe sig til 8 Tønder Guld.
Viborger Samler, 1837-07-28
Politievennen beretter, at adskillige Mandfolk i Hovedstaden iaar i den varme Aarstid havde begyndt at bære et Slags lette og meget priis billige Straahatte istedetfor de dyrere Filthatte, men strax saae man i et vist Qvarteer af Byen Skarnagerens Karl prydet med en saadan Straahat. J Kongens Have – fortælles der videre - har man om Søndagen seet skidne Karle spadsere med Briller og Straahat; i Charlottenlund har Pøbelen udbragt et Hurra for de eensfarvede Straahatte og et ditto for de spraglede og endelig har man seet tre lurvetklædte Personer, samle sig paa Gaden og haane en Mand, der bar en saadan Hat, saa at det virkelig er at befrygte, at der i Kjøbenhavn vil opstaae en formelig Hattekrig.
Viborger Samler, 1837-07-28
En vis Frue havde antaget en theologisk Student til at informere Datteren i Tydsk. For at give Eleven meere Øvelse i Sproget, tilbød han sig ogsaa at foredrage Religionsunderviisningen paa Tydsk. Dette frabad den samvittighedsfulde Moder sig med den bemærkning, at hendes Datter skulde opdrages i den danske Religion. (Conc.) Ved Livjægernes Skydeøvelser paa Enigheds værn hændte sig f. Onsdag den Ulykke, at et Gevær gik for tidligt af, saa Kuglen traf i Ryggen paa en Hornblæser, der var færd med at mærke det foregaaende Skud paa Skiven. (Ah. Av.)
Viborger Samler, 1837-07-28
Ved Fugleskydningen paa den kongelige privilegerede Skydebane i Helsingøer blev Brystpladen nedskudt af Hr. Justitsraad Weise for Hs. Kgl. Høihed Prinds Frederik Ferdinand, der saaledes iaar blev Selskabets Fuglekonge.